stanford-oval/wikipedia huggingface dataset:
Apollonios Tyroslainen

Apollonios Tyroslainen (m.kreik. Ἀπολλώνιος ὁ Τύριος, Apollōnios ho Tyrios, lat. Apollonius Tyrius) voi viitata seuraaviin:
Apollonios Tyroslainen (vaikutti 50 eaa.), stoalainen filosofi
Apollonios Tyroslainen (Historia Apollonii regis Tyri), myöhäisantiikin aikainen romaani
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Apollonios Tyroslainen”, voi hakea sivunnimihaulla, laajalla sivunnimihaulla tai tekstihaulla.
Leather Goddesses of Phobos

| Leather Goddesses of Phobos |
| --- | --- |

Kehittäjä:  Infocom, Steve Meretzky
Julkaisija:  Infocom
Suunnittelija:  Steve Meretzky
Pelimoottori:  Z-machine
Julkaistu:  1986
Lajityyppi:  tekstiseikkailu
Pelimuoto:  yksinpeli
Alusta:  Amiga, Amstrad CPC, Amstrad PCW, Apple II, Atari 8-bit, Atari ST, Commodore 128, Commodore 64, IBM PC, TRS-80, TI-99/4A
Jakelumuoto:  Levyke ja C-kasetti
Lisää peliartikkeleitaVideopelien teemasivulla
Infobox OK : 
Leather Goddesses of Phobos (suom. Phoboksen nahkajumalattaret) on Infocomin vuonna 1986 julkaisema tekstiseikkailupeli. Peli julkaistiin useille aikansa suosituimmista tietokoneista. Peli oli ensimmäinen seksuaalisuudesta ammentava Infocomin humoristinen peli. Pelissä saa valita, kuinka "tuhmaa" materiaalia pelaajalle kirjallisessa muodossa esitetään. Pelistä tuli yksi Infocomin myydyimpiä ja sillä on jonkin sortin kulttimaine.
Juoni

Pelin tapahtumat alkavat Ohion Upper Sandusky -nimisestä kaupungista vuonna 1936, ja koko peli on esitetty 1930-luvulla suosittujen scifi-jatkokertomusten hengen mukaisesti. Phoboksen "nahkajumalattaret" (joukko nahkaan pukeutuvien naisten näköisiä avaruusolentoja) ovat juuri viimeistelemässä suunnitelmiaan maan valloittamiseksi. Pelaajan hahmo kidnapataan nahkajumalattarien toimesta ihmiskunnan orjuuttamiseen tähtäävien suunnitelmien testaamiseksi. Jos pelaaja ei onnistu pysäyttämään avaruusolentoja, he muuttavat koko planeetan huvittelualueekseen ja planeetan miehet seksileluikseen (peli olettaa, että tämä ei olisi positiivinen lopputulos, vaikka pelaaja saattaa olla toista mieltä).
Feelies

Pelin pakkauksessa oli mukana erilaista materiaalia, jota kutsutaan englanniksi sanalla "feelies". Ilman kyseistä materiaalia monet pelin ongelmista ovat lähes mahdottomia selvittää, joten se toimii kopiointisuojauksena. Pelin mukana tulevat tavarat olivat kaksipuolinen kartta katakombeja varten; The Adventures of Lane Mastodon -sarjakuvalehti, josta saa tärkeitä vihjeitä peliä varten, 3D-lasit sarjakuvalehden lukemista varten, sekä pieniä kortteja, joita peli käskee pelaajaa raaputtamaan tietyissä kohdissa peliä. Kortit ovat hajusteita, jotka toimivat raaputtamalla, ja ne kertovat pelaajalle, miltä pelin jossain tietyssä kohdassa haisee. Hajut eivät kuitenkaan liity pelin luonteesta huolimatta suoraan seksuaalisuuteen.
Peli on saanut mainetta ainoana tietokonepelinä, jossa on mukana haju. Lisäksi Infocom sai "SPA Excellence in Software Award" -palkinnon vuoden 1987 parhaasta tietokoneohjelmiston paketoinnista.
Muuta

Pelissä on valittavana kolme tuhmuustasoa, jotka vaikuttavat siihen, miten paljon eksplisiittistä seksuaalista materiaalia tekstissä pelaajan luettavaksi tulee. Tasojen nimet ovat "tame" (kesy), "suggestive" (vihjaileva) ja "lewd" (rietas). Pelin pelaajan eteen tuomat ongelmat ovat samoja kaikilla tasoilla, mutta ne kuvataan paikoin täysin eri tavoin.
Pelissä on myös mukana myöhemmin Sierra On-Linen peleihinkin lisätty "boss key", eli nappi, jolla saa näytön muutettua sellaiseksi, että työpaikalla peliä pelaavan pelaajan ohikulkeva pomo luulee pelaajan oikeasti tekevän töitä.
Pelaajan sukupuoli määräytyy pelin alussa sen mukaan, kumman sukupuolen WC:tä hän käyttää. Pelaaja on seksuaaliselta suuntautumiseltaan kuitenkin aina hetero.
Aiheesta muualla

Leather Goddesses of Phobos MobyGamesissa (englanniksi)
Pelilaatikon sisältö skannattuna
Pelin alku
Andromeda (yhtye)

| Andromeda |
| --- | --- |

Tiedot
Toiminnassa:  1999–
Tyylilaji:  progressiivinen metalli
Kotipaikka:  Ruotsi
Laulukieli:  englanti
Jäsenet:  Johan Reinholdz,  kitara   David Fremberg,  laulu   Thomas Lejon,  rummut   Martin Hedin,  kosketinsoittimet   Fabian Gustavsson,  basso  
Entiset jäsenet:  Lawrence Mackrory,  laulu   Gert Daun,  basso   Jakob Tanentsapf,  basso  
Levy-yhtiö:  Massacre   Avalon   Marquee   Replica  
Aiheesta muualla
Kotisivut
Infobox OKNimi-testi OK: 
Andromeda on ruotsalainen progressiivista metallia soittava yhtye. Yhtye perustettiin vuonna 1999, ja samana vuonna ilmestyi myös ensimmäinen demo. Yhtye on julkaissut tähän mennessä neljä albumia, joista kolmas sisältää samat kappaleet kuin toinen, mutta kolmannella albumilla laulaa yhtyeen uudempi laulaja David Fremberg. Uusin albumi on vuonna 2011 julkaistu Manifest Tyranny.
Kokoonpano

Johan Reinholdz - Kitara
David Fremberg - Laulu
Thomas Lejon - Rummut
Martin Hedin - Kosketinsoittimet
Fabian Gustavsson - Basso
Kokoonpano > Entiset jäsenet

Lawrence Mackrory - Laulu
Gert Daun - Basso
Jakob Tanentsapf - Basso
Diskografia

Studioalbumit
Extension of the Wish (2001,  Century Media)
II=I (Two is One) (2003,  Century Media)
Extension of the Wish - Final Extension (2004)
Chimera (2006,  Massacre Records)
The Immunity Zone (2008,  Nightmare Records)
Manifest Tyranny (2011,  Inner Wound Recordings)
DVD:t
Playing Off the Board (2007)
Live in Vietnam (2016)
Anatoli Sobtšak

| Anatoli Sobtšak Анатолий Собчак |
| --- | --- |
 Sobtšak vuonna 1990
Pietarin pormestari
 12.6.1991 – 5.6.1996  
Edeltäjä:  Boris Gidaspov
Seuraaja:  Vladimir Jakovlev
Henkilötiedot
Syntynyt: 10. elokuuta 1937 Tšita, Taka-Baikalian aluepiiri
Kuollut: 20. helmikuuta 2000 (62 vuotta) Svetlogorsk, Kaliningradin alue
Tiedot
Puolue:  Kotimme on Venäjä (1996–2000)
Aiheesta muualla
sobchak.org
Anatoli Aleksandrovitš Sobtšak (ven. Анато́лий Алекса́ндрович Собча́к, 10. elokuuta 1937 – 20. helmikuuta 2000) oli venäläinen poliitikko, joka toimi Pietarin kaupungin ensimmäisenä demokraattisesti valittuna pormestarina 1991–1996. Sobtšak oli 1990-luvun alun Venäjän tunnetuimpia "demokraatteja", joka oli avainasemassa Venäjän federaation joulukuussa 1993 ratifioidun perustuslain kirjoittamisessa. Hänet muistetaan myös Vladimir Putinin opettajana ja mentorina sekä Putinille että Dmitri Medvedeville.
Sobtšakin tytär Ksenija Sobtšak (s. 1981) on Venäjän kuuluisimpiin kuuluva seurapiirijulkkis ja tunnettu muun muassa Dom-2-tositelevisio-ohjelman juontajana.
Elämä > Perhe, opinnot ja oikeustieteellinen ura

Sobtšak syntyi siperialaisessa Tšitan kaupungissa, missä hänen isänsä Aleksandr työskenteli rautatieinsinöörinä ja äiti Nadežda toimi kirjanpitäjänä. Perheessä oli Anatolin lisäksi kolme poikaa. Sobtšakin ollessaan kaksivuotias perhe muutti Uzbekistaniin, missä hän myös kävi koulun loppuun.
Valmistuttuaan Sobtšak aloitti oikeustieteen opinnot Taškentin yliopistossa 1953, mistä hän siirtyi jo seuraavana vuonna opiskelemaan Leningradin valtionyliopistoon. Opiskeluaikanaan Sobtšak meni naimisiin opettajaksi opiskelleen Nonna Gandzykin kanssa. Valmistuttuaan hän työskenteli kolme vuotta asianajajana Stavropolissa. Sobtšakin ensimmäisestä avioliitosta syntyi tytär Maria, joka valmistui isänsä tapaan myös lakimieheksi ja on työskennellyt asianajajana.
Vuonna 1962 Sobtšak palasi Leningradiin, missä hän suoritti oikeustieteen jatko-opintoja Leningradin valtionyliopistossa 1962–1965. Aluksi Sobtšak toimi opettajana poliisikoulussa ja sittemmin 1968–1973 paperitekniikan yliopistossa. Hän oli tämän jälkeen Leningradin valtionyliopiston oikeustieteellisen tiedekunnan apulaisprofessorina 1973–1981 ja professorina vuodesta 1982. Valmistuttuaan tohtoriksi 1982 hän perusti ja johti Neuvostoliiton ensimmäistä talousoikeuden tiedekuntaa.
Sobtšak solmi toisen avioliittonsa vuonna 1980 historiaa opiskelleen Ljudmila Narusovan kanssa. Heille syntyi tytär Ksenija.
Elämä > Valtakunnallisessa politiikassa

Vuonna 1989 Sobtšak valittiin Neuvostoliiton kansanedustajain kongressiin, ja liittyi vasta tuolloin kommunistiseen puolueeseen. Hän kannatti voimakkaasti Mihail Gorbatšovin ajamaa perestroikaa. Sobtšak valittiin myös Neuvostoliiton korkeimpaan neuvostoon, missä hän johti talousoikeuteen keskittynyttä komiteaa. Parlamentin televisioitujen istuntojen myötä Sobtšakista tuli viimeistään tunnettu koko maassa. Hän oli myös alueiden välisen parlamenttiryhmän johdossa, johon kuuluivat muun muassa Andrei Saharov ja Boris Jeltsin. Jossain arvioissa Sobtšakia pidettiin tuolloin jopa mahdollisena Gorbatšovin seuraajana.
Sobtšak johti Tbilisin huhtikuun 9. päivän 1989 tapahtumia tutkinutta parlamentin komissiota. Hän kuului myös Gorbatšovin presidentin neuvoa-antavaan neuvostoon. Hänet muistetaan vuonna 1990 televisioidusta pääministeri Nikolai Ryžkovin kovistelusta asevoimien varojen väärinkäytöstä. Sobtšak tuki Jeltsiniä ja Minskin sopimusta, jolla Neuvostoliitto hajotettiin. Hän tuki aluksi Jegor Gaidarin radikaaleja talousuudistuksia, mutta nähtyään niiden tulokset hän alkoi arvostella niitä.
Neuvostoliiton hajoamisen jälkeen Sobtšak ei ollut kansanedustajana mutta kuului Jeltsinin presidentinhallintoon ja oli Venäjän vuoden 1993 perustuslakia säätävän kokouksen puheenjohtaja.
Elämä > Kuolema

Sobtšak kuoli yllättäen sunnuntaina 20. helmikuuta 2000 Svetlogorskissa Kaliningradin alueella ollessaan kiertomatkalla tukemassa Putinin valintaa Venäjän presidentiksi vuoden 2000 vaalissa. Sobtšak oli edeltävänä iltana valitellut rintakipuja ja palasi hotellilleen, josta avustaja löysi hänet myöhemmin kuolleena. Ruumiinavauksen mukaan Sobtšak kuoli sydänkohtaukseen.
Sobtšakin ruumis tuotiin Pietariin Taurian palatsiin, missä häntä kävivät kunnioittamassa joidenkin arvioiden mukaan jopa 50 000 surijaa, joiden joukossa olivat Vladimir Putinin lisäksi muun muassa Vladimir Jakovlev, Anatoli Tšubais, Boris Berezovski ja Boris Nemtsov.
Kesäkuussa 2006 Pietarin kaupungin Vasilin saarella paljastettiin Sobtšakin muistomerkki.
Aiheesta muualla

Kuvia tai muita tiedostoja aiheesta Anatoli Sobtšak Wikimedia Commonsissa
Venäläinen postimerkki vuodelta 2002: 65 vuotta Anatoli Sobtšakin syntymästä.
Vladimir Putin Sobtšakin hautajaisissa yhdessä tämän lesken ja tyttären Ksenijan kanssa.
Lee Watkinson

| Lee Watkinson |
| --- | --- |
 Lee Watkinson WSOP:n finaalipöydässä vuonna 2007
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  14
WPT-voitot:  0
EPT-voitot:  0
Turnausansiot (USD):  3 932 361
Päivitetty:  25. maaliskuuta 2009
Aiheesta muualla
leewatkinsonpoker.com
Lee Watkinson (s. 18. lokakuuta 1966) on yhdysvaltalainen pokerinpelaaja. Hän on kotoisin Longbranchista, Washingtonin osavaltiosta.
Vuonna 2004 Watkinson sijoittui World Series of Pokerin $ 5,000 Pot Limit Omaha -turnauksessa toiseksi Ted Lawsonin jälkeen ja $ 5,000 No-Limit Hold'em -turnauksessa neljänneksi. Seuraavana kesänä hän voitti WSOP-rannekkeen $ 10,000 Pot Limit Omaha -turnauksessa. Sen voittosumma oli 655 746 dollaria. Ratkaisevassa kädessä Watkinsonilla oli A♣ Q♠ 6♣ 5♣ Mike Guttmanin J♠ J♣ T♦ 8♦ vastaan kun pöytään tuli 5♠ 4♠ 3♥ 7♦ K♥. WSOP:n pääturnauksessa Watkinson oli rahasijoilla kahtena vuotena peräkkäin (2004 115. voittaen 15 000 dollaria ja 2005 45. voittaen 235 390 dollaria) ja vuoden 2007 WSOP:ssä hän selvisi pääturnauksen finaalipöytään, jossa oli kahdeksas ansaiten 585 699 dollaria. Marraskuussa 2005 Watkinson oli kolmas WSOP:n oheisturnauksessa (WSOP Tournament Circuit - Paris/Bally's Las Vegas).
World Poker Tourin kolmannella kaudella kesällä 2004 Watkinson sijoittui kahdessa peräkkäisessä turnauksessa toiseksi. Mirage Poker Showdownissa hän hävisi Eli Elezralle ja Legends of Pokerissa Doyle Brunsonille. Molemmista turnauksista Watkinson ansaitsi yli puoli miljoonaa dollaria.
Tammikuussa 2008 Watkinson voitti Aussie Millions -tapahtuman 3 000 dollarin pot limit omaha -turnauksen. Ykköspalkinto oli 180 600 Australian dollaria.
CardPlayer-lehti nimesi hänet vuoden pelaajaksi vuonna 2004 Maaliskuussa 2009 Watkinsonin pokeriuran turnausansiot ylittivät 3,9 miljoonaa dollaria.
Watkinson on perustanut tyttöystävänsä Timmi DeRosan kanssa Cortland Brandenberg Foundationin, joka auttaa Hollywoodin filmiteollisuuden ja lääketeollisuuden hylkäämiä simpansseja . Watkinson edustaa Full Tilt Poker -nettipokerihuonetta.
Aiheesta muualla

Lee Watkinson The Hendon Mob Poker Databasessa (englanniksi)
WPT:n profiili
Le Monden vuosisadan 100 kirjaa

Le Monden vuosisadan 100 kirjaa on ranskalaisen Le Monde -lehden ja Fnac-kauppaketjun vuonna 1999 järjestämän kyselyn perusteella koottu lista 1900-luvun parhaista kirjoista. Kysymykseen "Mitkä kirjat ovat jääneet mieleesi?" vastasi 17 000 ranskalaista, jotka tekivät valintansa kirjakauppojen ja journalistien valitsemien 200 kirjan pohjalta.
Anshur-Za

| Anshur-Za Thy Disease |
| --- | --- | --- |

Studioalbumin tiedot
 Julkaistu: 30. marraskuuta 2009
 Tuottaja(t): Thy Disease
 Tyylilaji: death metal
 Kesto: 45.36
 Levy-yhtiö: Mystic Production
Thy Diseasen muut julkaisut
| Rat Age (Sworn Kinds Final Verses) 2006 | Anshur-Za 2009 | Costumes of Technocracy 2014 |
Anshur-Za on puolalaisen death metal -yhtye Thy Diseasen viides studioalbumi, joka on julkaistu vuonna 2009.
Kappalelista

Blame – 4.17
Fog of War – 2.59
Rotten Structure – 2.57
Collateral Damage – 4.14
Nightmare Scenario – 3.26
Moral Supremacy – 3.16
Freedom for Anshur-Za – 4.04
Code Red – 2.55
Generals' Speech – 4.33
Salah-Dhin – 4.23
Bonuskappaleet
Sinner in Me – 3.52 (Depeche Mode -cover)
Frozen – 4.34 (Madonna -cover)
Kokoonpano

Michał "Psycho" Senajko – laulu
Yanuary – kitara, bassokitara
Jakub "Cube" Kubica – kosketinsoitin
Cloud – rummut
Arvostelut

Imperiumi.net:
Metal Temple:
Aiheesta muualla

Anshur-Za Discogsissa
Albumi Anshur-Za Encyclopaedia Metallum -sivustolla (englanniksi)
Thy Disease
| --- | --- |
Studioalbumit:  Devilish Act of Creation • Cold Skin Obsession • Neurotic World of Guilt • Rat Age (Sworn Kinds Final Verses) • Anshur-Za • Costumes of Technocracy
Demot:  Art of Decadence
Videografia:  Extreme Obsession Live
Katso myös:  Crionics • Behemoth • Sceptic • Anal Stench
Lee Van Cleefin filmografia

Tämä on yhdysvaltalaisen näyttelijän Lee Van Cleefin filmografia.
Letaaliannos

Letaaliannos (LD, engl. lethal dose) on eräs lääketieteellinen ilmaus, joka tarkoittaa sanatarkasti kuolettavaa annosta. Se on määrä jotain tiettyä lääkeainetta tai myrkkyä, jonka saaminen tavanomaisesti johtaa ihmisen kuolemaan. LD-arvoa laskettaessa ei oteta huomioon mahdollisia ristikkäisiä yhteisvaikutuksia, kuten esimerkiksi usean saman aikaisesti saadun lääkkeen tai myrkyn kumuloituvaa vaikutusta.
Jonkin tietyn yksilöidyn lääkkeen tai myrkyn kuolettavuutta on tutkittu yleisimmin eläinkokein. Natsi-Saksassa tällaisia myrkyllisyystestejä suoritettiin ihmisillä. Nykyään kehittynyt solubiologia mahdollistaa vastaavat kokeet soluviljelmien avulla.
Käännös suomeksi
La Flèche Wallonne 2008

La Flèche Wallonne 2008 oli järjestyksessään 72. maantiepyöräilyn La Flèche Wallonne -kilpailu. Se järjestettiin 23. huhtikuuta 2008 reitillä Charleroi–Huy. Kim Kirchen voitti kilpailun kukistettuaan Mur de Huyn vaativassa loppunousussa Cadel Evansin ja Damiano Cunegon.
Kilpailun alkaessa sää oli selkeä ja lämmin, mutta loppumatka ajettiin varsin rankassa vesisateessa. Kilpailun kärjessä ajoi pitkään 19 miehen ryhmä, joka oli parhaimmillaan 2 minuuttia 50 sekuntia pääjoukon edellä. Vladimir Jefimkin yritti karkumatkaa 40 kilometriä ennen maalia saaden seurakseen Nicki Sørensenin. Seuraavan yrityksen teki Maxime Monfort. Kun maaliin oli 25 kilometriä Andri Hrivko lähti irti yhdeksän ajajan kärkiryhmästä. Hän kasvatti eron 50 miehen vahvuiseksi kasvaneeseen takaa-ajajien ryhmään parhaimmillaan puoleen minuuttiin.
Grivko tavoitettiin toiseksi viimeisessä nousussa, Côte d’Ahin’ssa. Tämän jälkeen irtiottoa yritti Gustav Larsson saaden seurakseen pian Aleksandr Jefimkinin ja Fabian Wegmannin. Larsson kuitenkin kaatui kovavauhtisessa laskussa ja samoihin aikoihin Wegmann karkasi Jefimkiniltä. Saksalainen oli 20 sekuntia kilpailun ennakkosuosikkien edellä viimeisen kilometrin alkaessa.
Wegmann ei kuitenkaan pystynyt pitämään asemiaan Mur de Huyn jyrkässä nousussa. Kärkimiehistä ensimmäisenä loppukiriin lähti Cadel Evans, joka joutui kuitenkin viime hetkillä päästämään Kim Kirchenin ohitseen. Kirchen pystyi pitämään asemansa maaliin saakka voittaen La Flèche Wallonnen ensimmäisenä luxemburgilaisena pyöräilijänä. Evans oli toinen ja edellissunnuntain Amstel Gold Racen voittanut Damiano Cunego kolmas.
Tulokset > 23. huhtikuuta 2008, Charleroi-Huy, 200 km

|  | Ajaja | Maa | Joukkue | Aika |
| --- | --- | --- | --- | --- |
| 1 | Kim Kirchen |  | Team High Road | 4.35.29 |
| 2 | Cadel Evans |  | Silence-Lotto | + 0.01 |
| 3 | Damiano Cunego |  | Lampre-Fondital | + 0.02 |
| 4 | Robert Gesink |  | Rabobank | + 0.02 |
| 5 | Thomas Dekker |  | Rabobank | + 0.02 |
| 6 | Davide Rebellin |  | Gerolsteiner | + 0.02 |
| 7 | Michael Albasini |  | Liquigas | + 0.08 |
| 8 | Joaquim Rodríguez |  | Caisse d'Epargne | + 0.10 |
| 9 | Christian Pfannberger |  | Barloworld | + 0.15 |
| 10 | John Gadret |  | Ag2r-La Mondiale | + 0.20 |
Kurt Elimä

Ruotsalainen mäkihyppääjä Kurt Elimä 1960-luvulla otetussa kuvassa.
Kurt "Kurre" Sigvard Elimä (24. elokuuta 1939 Narken, Korpilombolo – 28. maaliskuuta 2024) oli ruotsalainen mäkihyppääjä.
Kurt Elimäe aloitti uransa Malmivaaran hyppyrimäessä, jonka rakensi hänen isänsä Lorenz. Tällöin hänen seuransa oli Koskullskulle AIF. Myöhemmin hän edusti IFK Kiirunaa.
Elimän kansainvälinen ura ajottui vuosille 1963–1968. Hän osallistui vuodenvaihteen 1963–1964 Saksan-Itävallan mäkiviikolle ja saavutti Garmisch-Partenkirchenin uuden vuoden kisassa 6. sijan. Hän sijoittui helmikuussa Innsbruckin talviolympialaisissa 1964 pienessä mäessä seitsemänneksi ja isossa mäessä sijalle 29. Vuoden 1965–1966 Saksan–Itävallan mäkiviikolla sen Bischofshofenin osakilpailussa hän sijoittui neljänneksi. Hän osallistui myös vuoden 1968 talviolympialaisiin ja sijoittui niin normaalimäessä kuin isossa mäessä sijalle 37. Ruotsin mestaruuden hän voitti kaikkiaan viisi kertaa eli vuosina 1963–1965, 1967 ja 1969.
Uransa jälkeen 1970-luvulla Elimä toimi mäkivalmentajana. Valmennettaviin kuului muun muassa Jan Boklöv, joka tuli tunnetuksi uuden hyppytyylin käyttäjänä. Hänen nuorempi veljensä Lennart Elimä oli myös kansainvälisen tason mäkihyppääjä, joka voitti Ruotsin mestaruuksia 1970-luvun lopulla.
Anaerobinen eliö

Anaerobinen eliö eli anaerobi on bakteeri tai mikrobi, joka ei käytä kasvaessaan happea.
Bakteeria viljeltäessä happea ei saa olla läsnä, joten sitä varten on varattava hapettomat olosuhteet. Maljaus tehdään hapettomassa vetokaapissa, näyte siirretään maljaan ja sen päälle valetaan agar (joko PCA,VRB tai YGC). Anaerobista bakteeria voidaan myös viljellä ravintoliuoksessa, jossa se hakeutuu pohjalle.
La Flèche Wallonne 2011

La Flèche Wallonne 2011 oli järjestyksessään 75. maantiepyöräilyn La Flèche Wallonne -kilpailu. Se järjestettiin 201 kilometrin reitillä Charleroista Huy’iin 20. huhtikuuta 2011.
Philippe Gilbert voitti edellissunnuntaisen Amstel Gold Racen jatkoksi myös La Flèche Wallonnen. Hän karisti kilpailun päättäneessä jyrkässä Mur de Huin nousussa Joaquim Rodríguezin kolmen sekunnin päähän. Kolmanneksi sijoittui Samuel Sanchez.
Tulokset

|  | Ajaja | Maa | Joukkue | Aika |
| --- | --- | --- | --- | --- |
| 1 | Philippe Gilbert |  Belgia | Omega Pharma-Lotto | 4.54.57 |
| 2 | Joaquim Rodríguez |  Espanja | Katjuša | + 3 |
| 3 | Samuel Sánchez |  Espanja | Euskaltel-Euskadi | + 5 |
| 4 | Aleksandr Vinokurov |  Kazakstan | Astana Team | + 6 |
| 5 | Igor Antón |  Espanja | Euskaltel-Euskadi | + 6 |
| 6 | Jelle Vanendert |  Belgia | Omega Pharma-Lotto | + 6 |
| 7 | Fränk Schleck |  Luxemburg | Team Leopard-Trek | + 6 |
| 8 | Daniel Moreno |  Espanja | Katjuša | + 9 |
| 9 | Christophe Le Mével |  Ranska | Garmin-Cervélo | + 12 |
| 10 | Paul Martens |  Saksa | Rabobank | + 12 |
Anaerobinen ammoniumtypen hapetus

Anaerobinen ammoniumtypen hapetus eli anammox-prosessi eli (anaerobic ammonium oxidation) on osa typen ravinnekiertoa. Anammox poistaa typpeä ilmakehään.
NH4+ + NO2− → N2 + 2H2O
Anammox on havaittu ensimmäisen kerran 1980-luvulla.
Amrita Rao

| Amrita Rao |
| --- | --- |

Henkilötiedot
Syntynyt: 17. kesäkuuta 1981 (ikä 43) Bombay, Maharashtra, Intia
Ammatti:  näyttelijä, malli
Puoliso:  Anmol Sood (vih. 2016)
Lapset:  1
Näyttelijä
Aktiivisena:  2002–
Aiheesta muualla
IMDb 
AllMovie
Amrita Rao (s. 17. kesäkuuta 1981 Bombay, Maharashtra, Intia) on intialainen näyttelijä ja malli. Hän on esiintynyt pääasiassa hindinkielisissä elokuvissa.
Rao aloitti uransa mallina. Hän teki näyttelijändebyyttinsä Arya Babbarin kanssa elokuvassa Ab Ke Baras vuonna 2002. Seuraavana vuonna hän näytteli Shahid Kapoorin kanssa elokuvassa Ishq Vishk, josta hän sai Filmfare Awards -ehdokkuuden. Hän näytteli jälleen Kapoorin kanssa elokuvassa Vivah, joka kuului vuoden 2006 menestyneimpiin hindielokuviin. Rao teki debyyttinsä telugunkielisessä elokuvateollisuudessa toimintaelokuvassa Athidhi vuonna 2007.
Yksityiselämä

Raon juuret ovat Mangaloressa ja hän puhuu äidinkielenään konkania. Hänen sisarensa Preetika Rao on myös näyttelijä ja malli. Seitsemän vuoden seurustelun jälkeen Rao avioitui radiojuontaja Anmol Soodin kanssa 15. toukokuuta 2016. Heidän poikansa syntyi marraskuussa 2020.
Filmografia

| Vuosi | Elokuva | Rooli | Muuta |
| --- | --- | --- | --- |
| 2002 | Ab Ke Baras | Anjali Thapar/Nandini |  |
| 2002 | The Legend of Bhagat Singh | Mannewali |  |
| 2003 | Ishq Vishk | Payal Mehra |  |
| 2004 | Masti | Aanchal Mehta |  |
| 2004 | Main Hoon Na | Sanjana ”Sanju” Bakshi |  |
| 2004 | Deewaar | Radhika |  |
| 2005 | Vaah! Life Ho To Aisi | Priya |  |
| 2005 | Shikhar | Madhvi |  |
| 2006 | Pyare Mohan | Piya |  |
| 2006 | Vivah | Poonam |  |
| 2007 | Heyy Babyy |  | Erikoisesiintyminen laulussa ”Heyy Babyy” |
| 2007 | Athidhi | Amrita | Telugunkielinen elokuva |
| 2008 | My Name Is Anthony Gonsalves | Riya |  |
| 2008 | Shaurya | Neerja Rathode |  |
| 2008 | Welcome to Sajjanpur | Kamla |  |
| 2009 | Victory | Nandini |  |
| 2009 | Short Kut: The Con Is On  | Mansi |  |
| 2009 | Life Partner | Anjali Kumar |  |
| 2010 | Jaane Kahan Se Aayi Hai | Tia |  |
| 2011 | Love U… Mr. Kalakaar! | Ritu |  |
| 2013 | Jolly LLB | Sandhya |  |
| 2013 | Singh Saab The Great | Shikha Chaturvedi |  |
| 2013 | Satyagraha | Sumitra |  |
| 2019 | Thackeray | Meena Tai Thackeray |  |
Televisio

| Vuosi | Ohjelma | Rooli |
| --- | --- | --- |
| 2009 | Perfect Bride | Itsenään (tuomari) |
| 2016 | Meri Awaaz Hi Pehchaan Hai | Kalyani |
Palkinnot ja ehdokkuudet

| Vuosi | Palkinto | Kategoria | Elokuva | Tulos |
| --- | --- | --- | --- | --- |
| 2003 | Screen Awards | Lupaavin tulokas – nainen | Ab Ke Baras | Ehdokkuus |
| 2003 | Filmfare Awards | Paras naistulokas | Ab Ke Baras | Ehdokkuus |
| 2004 | Zee Cine Awards | Paras naistulokas | Ishq Vishk | Ehdokkuus |
| 2004 | International Indian Film Academy Awards | Vuoden tähtitulokas – nainen | Ishq Vishk | Voitto |
| 2004 | Stardust Awards | Huomisen supertähti – nainen | Ishq Vishk | Voitto |
| 2004 | Sansui Awards | Paras naistulokas | Ishq Vishk | Voitto |
| 2005 | Filmfare Awards | Paras naissivuosa | Main Hoon Na | Ehdokkuus |
| 2007 | Screen Awards | Paras naispääosa | Vivah | Ehdokkuus |
| 2007 | Screen Awards | Pari nro 1 (Shahid Kapoorin kanssa) | Vivah | Ehdokkuus |
| 2007 | GR8 Women Awards | Nuori suorittaja | Vivah | Voitto |
| 2007 | Anandalok Awards | Lupaavin uusi lahjakkuus | Vivah | Voitto |
| 2007 | Sports World Awards | Vuoden pari (Shahid Kapoorin kanssa) | Vivah | Voitto |
| 2009 | Stardust Awards | Paras naispääosa | Welcome to Sajjanpur | Voitto |
| 2012 | Kalakar Awards | Paras naispääosa (Bollywood) | Love U… Mr. Kalakaar! | Voitto |
Aiheesta muualla

Wikimedia Commonsissa on kuvia tai muita tiedostoja aiheesta .
Amrita Rao Internet Movie Databasessa. (englanniksi)
Amrita Rao Allmoviessa (englanniksi)